
REFERAT
Privind participarea Consiliului Local în calitate de coorganizator al manifestării 
„Zilele Muzicale George Enescu”, ediţia a XIV-a organizată 

de Filarmonica „Banatul” din Timişoara
Prin adresa nr. SC2004 – 020863 / 30.11.2004 Filarmonica Banatul din Timişoara a solicitat Consiliului Local al municipiului Timişoara sprijinul financiar pentru organizarea manifestării „Zilele Muzicale George Enescu”, ediţia a XIV-a, care se va desfăşura în perioada  10-12 septembrie 2005 la Timişoara.
Aflat la a XIV-a ediţie „Zilele Muzicale George Enescu” este o manifestare consacrată, în cadrul căreia au loc concerte simfonice, concerte de muzică de cameră, recitaluri, fiind astfel evocată întreaga activitate a marelui nostru compozitor. 
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 50.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

